Μελέτη της επίδρασης της προσθήκης ζεόλιθου(κλινοπτιλολίθου) στο σιτηρέσιο των γαλακτοπαραγωγικών αγελάδων, στην υγιεινή τους κατάσταση και τις αποδόσεις τους
Creators: name: Κατσούλος, Παναγιώτης-Δημήτριος
Publisher: name: Aristotle University of Thessaloniki
Year: 2005
Subjects: Κλινοπτιλόλιθος
Επιλόχεια υποσβεστιαιμική παράλυση
Κέτωση
Clinoptilolite
Milk fever
Ketosis

description: Το αντικείμενο της συγκεκριμένης πειραματικής έρευνας, είναι η διερεύνηση της επίδρασης που έχει στην υγεία και τις αποδόσεις των γαλακτοπαραγωγών αγελάδων, η μακροχρόνια προσθήκη (335-365 ημέρες) στο σιτηρέσιο τους, ενός φυσικού ζεόλιθου, του κλινοπτιλόλιθου. Χρησιμοποιήθηκαν συνολικά 52 αγελάδες φυλής Holstein, που εξετάστηκαν πριν την έναρξη του πειραματισμού και βρέθηκαν υγιείς. Τα ζώα χωρίστηκαν σε 3 ομάδες, από τις οποίες οι 2 πρώτες αποτέλεσαν τις ομάδες στων οποίων στο σιτηρέσιο προστέθηκε κλινοπτιλόλιθος (Α και Β) και η τελευταία την ομάδα των μαρτύρων (Γ). Ο διαχωρισμός έγινε με βάση την ηλικία, τον αριθμό των τοκετών και την ημερομηνία του τοκετού, έτσι ώστε και οι 3 ομάδες να είναι κατά το δυνατό ομοιόμορφες. Οι 3 ομάδες ήσαν οι παρακάτω : Ομάδα Α: Στην ομάδα αυτή εντάχθηκαν 17 αγελάδες, στο συμπληρωματικό σιτηρέσιο των οποίων ενσωματώθηκε κλινοπτιλόλιθος σε ποσοστό 1,25%. Ομάδα Β: Την ομάδα αυτή αποτέλεσαν 17 αγελάδες, που στο συμπληρωματικό σιτηρέσιό τους ενσωματώθηκε κλινοπτιλόλιθος σε ποσοστό 2,5%. Ομάδα Γ: Στην ομάδα των μαρτύρων εντάχθηκαν 18 αγελάδες και λάμβαναν συμπληρωματικό σιτηρέσιο χωρίς την προσθήκη κλινοπτιλόλιθου. Κατά την ξηρά περίοδο, τα ζώα λάμβαναν ενσίρωμα καλαμποκιού (20 Kg περίπου την ημέρα), μελάσα (2 Kg την ημέρα) και συμπληρωματικό σιτηρέσιο ανάλογα με την πειραματική ομάδα στην οποία είχαν ενταχθεί (2 Kg την ημέρα). Στη διάρκεια της γαλακτοπαραγωγής λάμβαναν ενσίρωμα καλαμποκιού (30 Kg περίπου την ημέρα), μελάσα (2 Kg την ημέρα) και συμπληρωματικό σιτηρέσιο, ανάλογα με την ημερήσια γαλακτοπαραγωγή κάθε ζώου (300 g/L γάλακτος). Τα συμπληρωματικά σιτηρέσια που χορηγούνταν στα ζώα των τριών ομάδων διαμορφώθηκαν με τρόπο ώστε να είναι ισοενεργειακά, ισοαζωτούχα και να έχουν την ίδια περίπου περιεκτικότητα σε μακροστοιχεία. Το κλινοπτιλολιθοφόρο υλικό που χρησιμοποιήθηκε περιείχε κλινοπτιλόλιθο σε ποσοστό 92% και η ιοντοανταλλακτική του ικανότητα ήταν 220 mEq/100g. Ο πειραματισμός άρχιζε ένα μήνα πριν τον αναμενόμενο τοκετό, δηλαδή την 250η ημέρα της κυοφορίας, με λήψη δύο δειγμάτων αίματος από τη σφαγίτιδα φλέβα κάθε ζώου, το ένα σε σωληνάριο χωρίς αντιπηκτικό και το άλλο σε σωληνάριο με αντιπηκτικό (κιτρικό νάτριο). Στον ορό του πρώτου δείγματος γινόταν ο προσδιορισμός του β-υδροξυβουτυρικού οξέος (β-ΗΒΑ), του ακετοξικού οξέος (AcAc), της αφυδρογονάσης της σορβιτόλης (SDH), της γ-γλουταμυλοτρανσφεράσης (γ-GT), της γλυκόζης, του αζώτου της ουρίας (BUN), των ολικών πρωτεϊνών, του ασβεστίου (Ca), του ανόργανου φωσφόρου (P), του μαγνησίου (Mg), του καλίου (K), του νατρίου (Na), της βιταμίνης Ε (Βιτ.Ε), της βιταμίνης Α (Βιτ.Α) και των β-καροτενίων. Στο δεύτερο δείγμα γινόταν ο προσδιορισμός του αιματοκρίτη, της αιμοσφαιρίνης και του αριθμού των λευκών αιμοσφαιρίων. Την ημέρα του τοκετού λαμβάνονταν δυο δείγματα αίματος, στα οποία μετρούνταν οι ίδιες παράμετροι, και δείγμα του πρωτογάλακτος στο οποίο γινόταν προσδιορισμός της περιεκτικότητας σε λίπος, πρωτεΐνες, λακτόζη και ολικά στερεά. Την ίδια ημέρα επίσης ξεκινούσε η χορήγηση σιτηρεσίου γαλακτοπαραγωγής. Στη συνέχεια, μια φορά κάθε μήνα και έως την έναρξη της επόμενης ξηράς περιόδου, λαμβάνονταν δύο δείγματα αίματος από όλες τις αγελάδες, για τον προσδιορισμό των ίδιων παραμέτρων. Όλες οι δειγματοληψίες διενεργούνταν μετά το απογευματινό άρμεγμα. Επιπλέον, σε μηνιαία διαστήματα γινόταν γαλακτομέτρηση με τη λήψη δύο δειγμάτων γάλακτος κάθε φορά, ένα κατά το πρωινό και ένα κατά το απογευματινό άρμεγμα. Τα αποτελέσματα της έρευνας δείχνουν ότι η προσθήκη κλινοπτιλόλιθου σε ποσοστό 2,5% στο συμπληρωματικό σιτηρέσιο των γαλακτοπαραγωγών αγελάδων μειώνει σημαντικά (P&lt;0,05) τα ποσοστά εμφάνισης επιλόχειας υπασβεστιαιμικής παράλυσης σε σχέση με τους μάρτυρες και κέτωσης συγκριτικά με τα ζώα που λάμβαναν 1,25% κλινοπτιλόλιθο και τους μάρτυρες. Επιπλέον ο κλινοπτιλόλιθος χρησιμοποιούμενος σε ποσοστό 2,5% δεν επηρεάζει σημαντικά τη σύσταση του πρωτογάλακτος, παρόλο που τείνει να μειώσει την περιεκτικότητά του σε λίπος (P=0,051) και ολικά στερεά (P=0,056), και αυξάνει σημαντικά (P&lt;0,05) τη μέση μηνιαία γαλακτοπαραγωγή των ζώων κατά τους 5 και 6 πρώτους μήνες της γαλακτικής περιόδου σε σχέση με τους μάρτυρες και τα ζώα της ομάδας Α (1,25%) αντίστοιχα, καθώς και τη μέση συνολική γαλακτοπαραγωγή στο διάστημα των 305 ημερών (P&lt;0,05). Η μακροχρόνια χορήγηση του κλινοπτιλόλιθου είτε σε ποσοστό 1,25% είτε 2,5% δεν έχει αρνητικές επιπτώσεις στη λειτουργία του ήπατος και δεν επηρεάζει σημαντικά τις συγκεντρώσεις του BUN και των ολικών πρωτεϊνών στον ορό του αίματος (P&gt;0,05). Επίσης δεν επηρεάζει σημαντικά τις συγκεντρώσεις στον ορό του αίματος των μακροστοιχείων που μελετήθηκαν (Ca, P, Mg, K, Na), των β-καροτενίων και των βιταμινών Α και Ε (P&gt;0,05). Τέλος η ενσωμάτωση του κλινοπτιλόλιθου στο σιτηρέσιο δεν μεταβάλλει σημαντικά την τιμή του αιματοκρίτη, τη συγκέντρωση της αιμοσφαιρίνης και τον αριθμό των λευκών αιμοσφαιρίων (P&gt;0,05)
description: The objective of the present study was to investigate the effect of the dietary supplementation of two levels (1.25 and 2.5% of the concentrate feed) of a natural zeolite, clinoptilolite, on the health status and performance of dairy cows. Fifty-two clinically healthy Holstein cows were used in the experiment. They were randomly assigned to one of three groups according to their age, parity and date of parturition. The first two groups were served as the experimental groups (Groups A and B) and the third (Group C) served as the controls as follows: Group A: was comprised of 17 cows that were fed a concentrate supplemented with 1.25% clinoptilolite. Group B: was comprised also of 17 cows receiving a concentrate with 2.5% clinoptilolite. Group C: was comprised of 18 cows that were fed the basal ration that did not contain any clinoptilolite. During the dry period all cows were receiving 20 kg corn silage, 2 kg molasses and 2 kg concentrates per day, whereas in the lactation they were receiving 30 kg corn silage, 2 kg molasses and 300 g concentrates per litter of milk produced per day. The concentrates offered to the cows of the three groups were formulated to be isonitrogenous, isoenergetics and have the same content in macroelements. The zeolitic tuff used contained approximately 92% clinoptilolite and its cation exchange capacity was 220 meq 100g-1. The starting day of the experiment was set one month before the expected day of calving (250th day of gestation). At that point two blood samples from the jugular vein were obtained from each animal, the first without anticoagulant and the second with anticoagulant. In the serum of the first blood sample was determined the concentrations of: β-hydroxyboutyric acid (β-ΗΒΑ), acetoacetic acid (AcAc), sorbitol dehydrogenase (SDH), γ-glutamyltransferase (γ-GT), glucose, blood urea nitrogen (BUN), total proteins, calcium (Ca), inorganic phosphorus (P), magnesium (Mg), potassium (K), sodium (Na), vitamin E (Vit. E), vitamin A (Vit. A) and β-carotene. In the second sample were determined the packed cell volume, the haemoglobin concentration and the white blood cell count. At the day of calving were obtained two blood samples for the determination of the same parameters mentioned before, and a sample of colostrum for the determination of fat, protein, lactose and total solids percentage. At the same day all cows started receiving of the ration for lactation. Thereafter, the blood samplings from each individual cow were repeated at monthly intervals, until the beginning of the new dry period for the determination of the same parameters. Furthermore, milk yield from each individual cow was recorded monthly, by the measuring both the morning and the afternoon yields. The results of the present study showed that the supplementation of clinoptilolite at the rate of 2.5% in the concentrate feed of dairy cows reduces significantly the incidence of periparturient paresis in comparison with the controls (P&lt;0.05) and the incidence of ketosis compared to both the animals receiving 1.25% clinoptilolite and the controls (P&lt;0.05). Additionally, when used at the same level, tends to reduce the percentage of fat (P=0.051) and total solids in the colostrum (P=0.056) and increases significantly the mean monthly milk yield (P&lt;0.05) at the first 5 and six months in comparison with the controls and the animals of group A, respectively, as well as the total milk yield at 305 days (P&lt;0.05). The long-term supplementation of clinoptilolite either at the level of 1.25 or 2.5% has not negative effects on liver function and does not influence significantly the serum concentrations of BUN and total proteins (P&gt;0.05). Furthermore it has not significant effect on the serum concentrations of the macroelements tested (Ca, P, Mg, K, Na), of β-carotene and of vitamins E and A. The addition of clinoptilolite does not alter significantly the packed cell volume, the haemoglobin concentration and the white blood cell count (P&gt;0.05)